Document ID: 32003R2173

Komisijas Regula (EK) Nr. 2173/2003
(2003. gada 12. decembris),
ar kuru groza Regulu (EK) Nr. 1799/2001, ar ko nosaka tirdzniecības standartu citrusaugļiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju [1] un jo īpaši tās 2. panta 2. punktu,
tā kā:
(1) Komisijas Regula (EK) Nr. 1799/2001 [2] cita starpā paredz noteikumus attiecībā uz apelsīnu gatavību.
(2) Apvienoto Nāciju Organizācijas Eiropas Ekonomikas komisijas (ANO/EEK) Darba grupa ātri bojājošos produktu pārstrādes standartizācijai un kvalitātes uzlabošanai nolēma atbilstoši ANO/EEK standartam FFV-14 attiecībā uz citrusaugļu realizācijas un komerciālās kvalitātes kontroli ieteikt jaunus noteikumus par apelsīnu gatavību augļiem ar vairāk nekā vienu piektdaļu zaļas krāsas no kopējās virsmas un kurus audzē tādos klimatiskajos apgabalos, ka augļi var būt gatavi, pat ja joprojām tie ir zaļā krāsā.
(3) ANO/EEK standarts FFV-14 neietver noteikumus attiecībā uz dalībvalstu atļautām nogatavināšanas procedūrām, un procedūrām, uz kurām attiecas1991. gada 15. jūlija Padomes Direktīva 91/414/EEK par augu aizsardzības līdzekļu laišanu tirgū [3]. Turklāt, nav paredzēti noteikumi par vienotu lielumu mandarīniem, kas lielāki nekā 1. lielums. Tādēļ nepieciešams grozīt tabulu, kas nosaka maksimālo diametra atšķirību lielākajam un mazākajam auglim iepakojumā.
(4) Atbilstīgi jāgroza Regula (EK) Nr. 1799/2001.
(5) Šajā regulā paredzētie pasākumi ir saskaņā ar Svaigu augļu un dārzeņu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1799/2001 pielikumu groza saskaņā ar šīs regulas pielikumu.
2. pants
Šī regula stājas spēkā 20. dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 12. decembrī

Labels: 3
17